Felvidék.ma

Gróf Esterházy János megemlékezés Kassán
2023-03-12 09:30 (Europe/Bratislava) | Csáky – Dessewffy palota, Kassa, Szlovákia
Magyarország Kassai Főkonzulátusa és a Kassai Polgári Klub közösen szervezi meg március 12-én, vasárnap 9.30 kezdettel a megemlékezését gróf Esterházy Jánosról a kassai Csáky – Dessewffy palota udvarán.
Emlékezik: dr.Hetey Ágota, Magyarország Kassai Főkonzulja,
Imát mond: Ft. Pásztor Zoltán, püspöki helynök
Majd elénekeljük a Szózatot Labuda Krisztína zenei kíséretével, után elhelyezzük az emlékezés virágait.

Esterházy Emlékünnepség Budapesten
2023-03-12 10:00 (Europe/Bratislava)
A Rákóczi Szövetség tisztelettel meghívja Önt az Esterházy Emlékünnepségre és Díjátadóra, ahol Majnek Antal, nyugalmazott munkácsi római katolikus püspök, ferences rendi szerzetes kitüntetésben részesül a kárpátaljai magyarokért és minden ott élő emberért végzett szolgálata elismeréseként.

Az emlékünnepség időpontja és helyszíne: 2023. március 12., vasárnap 10 óra
Országház, felsőházi terem
(1055 Budapest, Kossuth Lajos tér 1-3.)

Az ünnepségen beszédet mond:
Semjén Zsolt, miniszterelnök-helyettes

Kérjük részvételi szándékát nevének, születési dátumának és személyi igazolvány számának megadásával szíveskedjen jelezni 2023. március 8-ig (szerda) az info@rakocziszovetseg.hu email címen vagy a +36 1 201 3067-es telefonszámon.

Esterházy János Emlékünnepség és Díjátadó
2023-03-12 10:00 (Europe/Bratislava) | Országház, Budapest, Magyarország
A Rákóczi Szövetség március 12-én, vasárnap 10 órától az Országház felsőházi termében emlékezik Esterházy János mártírsorsú felvidéki politikusra.
A Rákóczi Szövetség 2023-ban Esterházy-díjat adományoz Majnek Antal nyugalmazott munkácsi római katolikus püspök részére, a kárpátaljai magyarokért és minden Kárpátalján élő emberért végzett szolgálata elismeréseként.
Az emlékülésen ünnepi beszédet mond Semjén Zsolt, miniszterelnök-helyettes.
A díjazottat méltatja Berhidai Piusz, a Ferences Rend tartományfőnöke, valamint Potápi Árpád János, nemzetpolitikáért felelős államtitkár.
Az emlékünnepségen részt vesz Arkadiusz Adamczyk lengyelországi egyetemi tanár, akinek magyar nyelven megjelent „Tiszteljük egymás nemzeti meggyőződését…” Esterházy János gróf életpályája című könyvét bemutatja Pelyach István, történész.
Az emlékünnepséget megelőzően 2023. március 11-én, szombaton 17 óra 30 perckor a Szép utcai Esterházy János emléktáblánál a Rákóczi Szövetség koszorúzási ünnepséget tart, ezt követően 18 óra 30 perckor a Belvárosi Ferences Templomban Szentmisét mutatnak be Isten szolgája, Esterházy János boldoggá avatásáért.

Esterházy János Emléknap Prágában
2023-05-14 09:30 (Europe/Bratislava) | Több helyszín, Prága, Cseh Köztársaság
Május 14-én, vasárnap 9.30 kezdettel szervezik meg az Esterházy János Emléknapot Prágában.
A részletes program:
9.30 Szentmise Esterházy János lelki üdvéért és boldoggá avatásáért a Szent Henrik és Szent Kunigunda-plébániatemplomban, celebrál Balga Zoltán
10.30 Mi jelünk a kereszt című kiállítás megnyitása Dávid Zsuzsanna festőművész alkotásaiból
11.30 Isten szolgálja Esterházy János életszentsége és annak mai értelmezése – Molnár Imre előadása az Edison Moziban.
12.30 Megvendégelés a parókián

Előadás és kiállítás Esterházy Jánosról
2023-05-15 17:00 (Europe/Bratislava) | Reviczky Ház, Léva, Szlovákia
Május 15-én, hétfőn 17.00 órai kezdettel szervezik meg az Isten szolgája Esterházy János című kiállítással egybekötött Esterházy János Zarándokközpont bemutatása című előadást a lévai Reviczky Házban.

Esterházy János Emlékünnepség Salgótarjánban
2023-05-18 17:30 (Europe/Bratislava)

Az alsóbodoki Esterházy János Zarándokközpont bemutatása
2023-06-03 19:00 (Europe/Bratislava) | Római katolikus templom, Ipolyság, Szlovákia
Június 3-án, szombaton 19.00 órai kezdettel szervezik meg az Isten szolgája Esterházy János kiállítással egybekötött Az alsóbodoki Esterházy János Zarándokközpont bemutatása című előadást az ipolysági római katolikus templomban.

Esterházy János kiállítás és előadás
2023-06-21 18:45 (Europe/Bratislava) | Szent Imre katolikus templom, Párkány, Szlovákia
Június 21-én, szerdán 18.45 kezdettel szervezik meg az Isten Szolgája Esterházy János kiállítás megnyitóját és az alsóbodoki Esterházy Zarándokközpontot bemutató előadást a párkányi Szent Imre katolikus templomban.
A zarándokközpontot ifj. dr. Csámpai Ottó mutatja be.

Isten szolgája Esterházy János zarándoknap – pénteki program
2023-09-15 17:30 (Europe/Bratislava) | Esterházy János Zarándokközpont, Alsóbodok, Szlovákia
Szeptember 15-án, pénteken 17.30 kezdettel szervezik meg az Isten szolgája Esterházy János zarándoknap vigíliai eseményeit az alsóbodoki Esterházy János Zarándokközpontban.
A részletes program:
17.30 Zarándok szentmise a kápolnában.
19.30 Örömút. Párkányi Raab Péter, Kossuth-díjas szobrászművész fotókiállítása.
A kiállítást megnyitja, Józsa Judit kerámiaszobrász.
21.00 Esti gyertyafényes keresztútjárás, majd imavirrasztás a békéért a kápolnában.

Gyalogos zarándoklat Alsóbodokra
2023-09-16 09:30 (Europe/Bratislava) | Több helyszín, Több település, Szlovákia
A Via Mariae Polgári Társulás szeptember 16-án, szombaton 9.30 kezdettel gyalogos zarándoklatot szervez Babindalból az alsóbodoki Esterházy János Zarándokközpontba.
További részletek a plakáton olvashatóak.

Isten szolgája Esterházy János zarándoknap
2023-09-16 10:00 (Europe/Bratislava) | Esterházy János Zarándokközpont, Alsóbodok, Szlovákia
Szeptember 16-án, szombaton 10.00 órai kezdettel szervezik meg az Isten szolgája Esterházy János zarándoknapot az alsóbodoki Esterházy János Zarándokközpontban.
A részletes program:
09.30-11.00 A harmadik Esterházy János gyalogos zarándoklat Paulisz Boldizsár emlékére Bábindalról Alsóbodokra.
10.00 Kapunyitás. A zarándokok fogadása, beszámoló az Esterházy János Zarándokközpont elmúlt évi eseményeiről.
11.00-11.15 „A mi jelünk a kereszt!” A Paulisz Boldizsár emlék-zarándoklat, résztvevőinek bevonulása a Zarándoknap helyszínére.
11.15-11.55 Isten szolgája Esterházy János köztünk való jelenléte.
Túri Török Tibor szobrászművész: Esterházy János felmutatása.
Labancz Roland polgármester: Miért állítottunk emléktáblát Esterházy János tiszteletére?
Dr. Somogyi Alfréd, a Selye János Egyetem Református Teológiai Karának dékánja: A hitvalló mártírok nekünk üzennek.

12.00 Déli harangszó – Úrangyala imádság
12.05-12.20 Haraszti Júlia és Mária (a Fölszállott a páva tehetségkutató vetélkedő győztesei) ének-bemutatója Esterházy Jánosról szóló versekkel.
12.20-13.15 Isten szolgája Esterházy János üzenete a mához.
Szilvási Zalán: Esterházy János hazaszeretete.
Dr. Csókai András: A bűnbánat öröme (Esterházy János feljegyzései alapján).
Kozma Imre atya: Esterházy János a periféria szentje.
13.15-13.35 Bartalos Nikolas főszerkesztő-helyettes, Sárközi János szerkesztő: „A Remény – katolikus hetilap, 33 éve a hívők szolgálatában.”
13.35-14.15 A Hűség keresztútjának imádságos bejárása
14.15-14.45 Az Esterházy János emlékérem ünnepélyes átadása.
14.45-15.00 A vendégek köszöntése.
15.00 Ünnepi szentmise. Főcelebráns: Zdenek Wasserbauer prágai segédpüspök.
16.30 A nagycétényi citerazenekar fellépése
A zarándoknap védnöke Mons. Ďurčo Zoltán, a Nyitrai Egyházmegye püspöki helynöke.

Imanap Esterházy boldoggá avatásáért
2023-10-21 09:30 (Europe/Bratislava) | Bacsfa, Szentantal, Szlovákia

Lengyel emléknapok az Ipoly mentén - Nagycsalomja
2023-11-24 17:00 (Europe/Bratislava) | Kultúrház, Nagycsalomja, Szlovákia
November 24-én, pénteken 17.00 órai kezdettel szervezik meg a Grzegorz Lubczyk Emlékezés IV. című kötetének bemutatóját valamint Grzegorz Kubaszko Esterházy életéről szóló El nem törölt történet című dokumentumfilm vetítését a nagycsalomjai kultúrházban.

A mi jelünk a kereszt – Esterházy János emlékest
2023-12-13 17:30 (Europe/Bratislava) | Vermes-villa, Dunaszerdahely, Szlovákia
A Pázmaneum Társulás december 13-án, szerdán 18.00 órai kezdettel szervezi meg a A mi jelünk a kereszt – Esterházy János emlékestet a dunaszerdahelyu Vermes-villában.
Program:
17:30 Koszorúzás a Fő utcai Esterházy domborműnél
18:00 Pawel Cebula OFM, posztulátor és dr. Molnár Imre történész, Esterházy-kutató előadása a Vermes-villában Isten szolgájának a boldoggá avatási eljárásól
A polgári esten közreműködik Boráros Imre Kossuth-díjas színművész, a Komáromi Jókai Színház örökös tagja. A rendezvényen megvásárolható lesz a 2024-es Regnum Marianum Kalendárium. Társszervezők: Csaplár Benedek Városi Művelődési Központ és
a Kortárs Magyar Galéria.

Esterházy János tanulmányi verseny
2024-01-11 - 2024-02-29
Kedves Diákok, kedves fiatalok, tisztelt felkészítő Pedagógusok!
Szeretettel ajánljuk figyelmetekbe ezt a pályázati lehetőséget!
Fogalmazzátok meg gondolataitokat emberségről, szeretetről, hűségről, bátorságról!
Sok sikert, alkotókedvet, ihletet kívánunk nektek a pályázathoz és tanulmányaitokhoz!

Pozsonyi zarándoklat Esterházy János boldoggá avatásáért
2024-01-18 14:30 (Europe/Bratislava)
A Pozsonyi Magyar Katolikus Közösség tisztelettel meghívja az érdeklődőket. Január 18-án Isten Szolgája – Gróf Esterházy Jánosról emlékezzenek meg közösen Pozsonyban.
Ezt megelőzően január 10-én Isten Szolgája – Mindszenty József bíborosról emlékeznek meg. Arra kérnek minden jószándékú testvért, hogy mind többen imádkozzunk e két, sok próbát kiállt hős boldoggáavatásáért!
Részletek a www.pozsonyikatolikusok.sk honlapon lesznek elérhetők.

A rendezvényre mindenkit szeretettel várnak!

Esterházy János megemlékezés Kassán
2024-03-10 09:30 (Europe/Bratislava) | Csáky – Dessewffy palota, Kassa, Szlovákia
A Kassai Polgári Klub és a Magyarország Kassai Főkonzulátusa közösen szervezi meg március 10-én, vasárnap 9.30 kezdettel a gróf Esterházy János megemlékezést a kassai Csáky – Dessewffy palota udvarán.
A részletes program a plakáton olvasható.

Szentmise és gyertyagyújtás Esterházy János boldoggá avatásáért
2024-03-10 11:00 (Europe/Bratislava) | Szent Miklós templomban és a lourdesi Szűz Mária-barlang, Szenc, Szlovákia
Március 10-én, vasárnap 11.00 órai kezdettel szervezik meg szentmisét és gyertyagyújtást Esterházy János boldoggá avatásáért a szenci Szent Miklós templomban és a lourdesi Szűz Mária-barlangban.

A mi jelünk a kereszt – kiállítás és kulturális est
2024-03-14 15:30 (Europe/Bratislava) | Több helyszín, Budapest, Magyarország
Március 14-én, csütörtökön 15.30 kezdettel szervezik meg A mi jelünk a kereszt – Isten szolgája Esterházy János születésének évfordulója alkalmából szervezett kiállítást és kulturális estet Budapesten.
A részletes program a plakáton olvasható.

Apám, Esterházy János
2024-03-18 17:00 (Europe/Bratislava) | Reviczky Ház, Léva, Szlovákia
Március 18-án, hétfőn 17.00 órai kezdettel szervezik meg az Apám, Esterházy János című dokumentumfilm vetítését majd Molnár Imre Isten szolgája Esterházy János életszentsége és mai aktualitása című előadását a lévai Reviczky Házban.

Gróf Esterházy János politikai portréja: Elkötelezett kereszténydemokrata és közép-európai a felvidéki magyarság szolgálatában
2024-05-23 16:00 - 17:00 (Europe/Bratislava) | MCC Budapest, Tas vezér utca 3-7., Budapest, Magyarország
Május 23-án, csütörtökön 17.00 órai kezdettel szervezik meg Tóth Andrej egyetemi docens Gróf Esterházy János politikai portréja: Elkötelezett kereszténydemokrata és közép-európai a felvidéki magyarság szolgálatában című előadását a Mathias Corvinus Collegium budapesti székhelyén.
Érdekfeszítő előadást rendez a Mathias Corvinus Collegium, melynek fókuszában gróf Esterházy János az első Csehszlovák Köztársaság politikai rendszerében betöltött szerepe áll. Andrej Tóth történész előadása kiemeli a Esterházy stabilizáló szerepét az Országos Keresztényszocialista Párton belül, valamint az 1935-ös elnökválasztáson játszott szerepét, ahol is a csehszlovák Nemzetgyűlésben a magyar kisebbségi politikai párt törvényhozói meglepő módon a kormányjelöltre, Edvard Beneš külügyminiszterre adták le szavazatukat. Ennek kapcsán a törénész bemutatja Esterházy és Beneš köztársasági elnök ezt követő egyedülálló kapcsolatát, amelyet Esterházy leginkább a magyar kisebbség társadalmi–kulturális helyzetének erősítésére igyekezett felhasználni az akkori Csehszlovákiában. Esterházy összetett politikai szerepének összefoglalása után a Tiso-féle Szlovák Köztársaság idejét is érintve hallhatunk majd Esterházy 1945 utáni tragikus sorsának alakulásáról, valamint a hivatalos, illetve a kommunista hatóságok viszonyáról a grófhoz mint politikai fogolyhoz, akinek politikai pere a harmadik Csehszlovák Köztársaság idején úgy is értelmezhető, mint a magyar kisebbség kollektív bűnösségének szimbolikus bírósági megerősítése a csehszlovák állam összeomlásában.
Tóth Andrej egyetemi docens, a prágai Közgazdaságtudományi Egyetem kancellárja, a prágai Károly Egyetem és a Dél-Csehországi Egyetem oktatója. Magyarország köztársasági elnöke 2022-ben a XX. századi magyar–cseh és magyar–szlovák kapcsolatok, valamint a csehszlovák nemzetiségi politikával és gróf Esterházy János életével kapcsolatos hiánypótló kutatásaiért és tényfeltáró munkásságáért a Magyar Érdemrend Lovagkeresztjével tüntette ki.

Könyvbemutató: Gróf Esterházy János élete és vértanúsága
2024-09-11 19:00 (Europe/Bratislava) | Szent Flórián-templom, II. ker. Fő u. 88., Budapest, Magyarország
Szeptember 11-én, szerdán 19.00 órai kezdettel szervezik meg Gróf Esterházy János élete és vértanúsága című emlékkötet előadással egybekötött bemutatóját a budapesti Szent Flórián-templomban (Bp. II. ker. Fő u. 88.).
Az eseményen előadást tart dr. Molnár Imre, történész.

Isten szolgája Esterházy János Zarándoknap – pénteki program
2024-09-13 17:00 (Europe/Bratislava) | Esterházy János Zarándokközpont, Alsóbodok, Szlovákia
Szeptember 13-án és 14-én szervezik meg az Isten szolgája Esterházy János Zarándoknapot az alsóbodoki Esterházy János Zarándokközpontban.
A szeptember 13-ai, pénteki program:
Az Esterházy János Zarándoknap vigíliai eseményei Paulisz Boldizsár emlékest:
17.00 „Átszőve Isten hitével.” A Meger Art Galéria kiállításának megnyitója
17.30 Aki a közjót szolgálta – Az iskolaalapítóra és kápolnaépítőre emlékeznek a Paulisz Boldizsár Emlékkönyv szerzői és interjúalanyai. A beszélgetést Hajtman Béla, az emlékkönyv összeállítója vezeti.
19.00 A Mártírok Falától induló esti gyertyafényes keresztútjárás
20.00 Szentmise, majd imavirrasztás a békéért a kápolnában

Isten szolgája Esterházy János Zarándoknap – szombati program
2024-09-14 13:00 (Europe/Bratislava) | Esterházy János Zarándokközpont, Alsóbodok, Szlovákia
Szeptember 13-án és 14-én szervezik meg az Isten szolgája Esterházy János Zarándoknapot az alsóbodoki Esterházy János Zarándokközpontban.
A szeptember 14-ei, szombati program:

Esterházy János megemlékezés Szencen
2025-03-16 11:00 (Europe/Budapest) | Katolikus templom, Ipolyság, Szlovákia
Március 16-án, vasárnap 11.00 órai kezdettel szervezik meg gróf Esterházy János megemlékezést a szenci katolikus templomban.

További részletek a plakáton olvashatóak.

ISTEN SZOLGÁJA ESTERHÁZY JÁNOS ZARÁNDOKNAP - pénteki program
2025-09-12 17:00 - 22:00 (Europe/Budapest) | Esterházy János Zarándokközpont, Alsóbodok, Szlovákia
Szeptember 12-13 között kerül sor AZ ISTEN SZOLGÁJA ESTERHÁZY JÁNOS elhunytának 68. és végső nyugalomra helyezésének 8. évfordulója alkalmából szervezett Zarándoknapra.
A Zarándoknap pénteki programja
2025. IX. 12.17.00 – Szentmise a kápolnában18:30 – Keresztény ünnepek c. fotókiállítás megnyitásaEsterházy-Mycielska Mária, a magyar-lengyel Antigoné, drámarészletElőadja Varga Gabriella színművésznő20.00 – A Mártírok Falától induló esti gyertyafényes keresztútjárás21.00 – Imavirrasztás a békéért a kápolnában
A zarándoknap védnöke: Mons. Ďurčo Zoltán, a Nyitrai Egyházmegye püspöki helynöke

ISTEN SZOLGÁJA ESTERHÁZY JÁNOS ZARÁNDOKNAP – szombati program
2025-09-13 09:30 - 18:00 (Europe/Budapest) | Esterházy János Zarándokközpont, Alsóbodok, Szlovákia
Szeptember 12-13 között kerül sor AZ ISTEN SZOLGÁJA ESTERHÁZY JÁNOS elhunytának 68. és végső nyugalomra helyezésének 8. évfordulója alkalmából szervezett Zarándoknapra.
A Zarándoknap szombati programja
2025. IX. 13.09.30 – Az ötödik Esterházy János gyalogos zarándoklat Bábindalról Alsóbodokra11.00 – Kapunyitás, a zarándokok fogadása, beszámolók és tanúságtételek13.00 – A Hűség keresztútjának imádságos bejárása14.00 – Az Esterházy János emlékérem ünnepélyes átadása15.00 – Ünnepi hálaadó szentmiseFőcelebráns: Mons. František Rábek, nyugalmazott szlovák tábori püspök17.00 – Gímesi Alapiskola Gyermekkara fellépése, Varga Imre karnagy vezetésével
A zarándoknap védnöke: Mons. Ďurčo Zoltán, a Nyitrai Egyházmegye püspöki helynöke
